Humberto Fernández-Morán
<s>Humberto Fernández-Morán Villalobos (Maracaibo, 18. veljače 1924. – Stockholm, 17. ožujka 1999.) bio je venezuelanski naučnik i inovator, najpoznatiji kao izumitelj dijamantnog noža.</s><s>Fernández-Morán je značajno unaprijedio i razvoj elektromagnetskih leća za elektronsku mikroskopiju koristeći supravodljivost, a trag je ostavio i na drugim naučnim poljima.</s>

<s>Rođen je u Maracaibu u Venezueli, 18. veljače 1924. godine.</s><s>Studirao je medicinu na Univerzitetu u Münchenu, gdje je 1944. godine diplomirao summa cum laude.</s><s>Doprinio je razvoju elektronskog mikroskopa te je bio prva osoba koja je koristila koncept krioultramikrotomije.</s><s>Nakon što je jednom prilikom preletio iznad Angelovog vodopada u rodnoj Venezueli, postao je fasciniran idejom sustava ponavljajućeg toka prisutnog kod vodopada te je temeljem iste odlučio kombinirati svoj dijamantni nož i ultramikrotom kako bi dodatno poboljšao pripremu preparata za elektronski mikroskop.</s><s>Njegov daljnji znanstveni rad bazirao se upravo na poboljšanju funkcije elektronskog mikroskopa, mada popis njegovih radova pokazuje da je imao vrlo širok spektar interesa.</s>

<s>Fernández-Morán je bio osnivač Venezuelanskog instituta za neurološke i studije mozga, a služio je i kao ministar znanosti tokom posljednje godine vladavine Marcosa Péreza Jiméneza; nakon svrgavanja diktature 1958. godine, bio je prisiljen napustiti zemlju.</s><s>U Sjedinjenim Državama je radio za NASA-u na projektu Apollo, a kasnije je predavao na različitim sveučilištima.</s><s>Amerikanci su mu predložili nominaciju za Nobelovu nagradu, međutim Fernández-Morán ju je odbio jer je ona uvjetovana prihvaćanjem američkog državljanstva, što on nije htio.</s>

<s>Njegova supruga Anna bila je Šveđanka, a zajedno su imali dvije kćeri.</s><s>Preminuo je 17. ožujka 1999. u Stockholmu, gdje je njegov pepeo razasut nakon kremiranja.</s>

<s>Venezuelanski naučnici
Venezuelanski izumitelji
Venezuelanski liječnici
Mikroskopičari
Biografije, Maracaibo</s>

